
Informácia o prerozdelení motivačných prospechových štipendií

Filozofická fakulta Prešovskej univerzity v Prešove v súlade s ustanovením § 112 ods. 1 a ods. 4 zákona č. 300/2025 Z. z. o vysokých školách pri aktuálnom počte 1 961 študentov mala v zimnom semestri akademického roka 2026/2027 možnosť rozdeliť sumu 44 100 € maximálne 196 študentom.

Prospechové štipendium bolo vyhodnotené podľa čl. 5 ods. 5 písm. a) až d) Štipendijného poriadku Prešovskej univerzity v Prešove a umožnilo udeliť motivačné prospechové štipendium 196 študentom Filozofickej fakulty Prešovskej univerzity v Prešove vo výške 44 100 €. 

Podmienky na udelenie štúdia splnilo 169 študentov bakalárskeho štúdia a 161 študentov magisterského štúdia. 
Na základe percentuálneho zastúpenia študentov v jednotlivých stupňoch štúdia bolo priznané štipendium v počte študentov 135 bakalárskeho stupňa s dosiahnutým váženým študijným priemerom do 1,43 vrátane (vážený priemer 1,44 dosiahlo 7 bakalárov, štipendium nebolo udelené nikomu z nich) vrátane  a 61 štipendií študentom magisterského stupňa štúdia s dosiahnutým váženým študijným priemerom do 1,19 vrátane (vážený priemer 1,20 dosiahlo 1 magister, štipendium mu nebolo udelené), pri dodržaní zásad Štipendijného poriadku Prešovskej univerzity v Prešove.
V súlade s čl. 5 ods. 5 písm. a) až d) Štipendijného poriadku Prešovskej univerzity v Prešove „V prvom roku bakalárskeho i magisterského štúdia v zimnom semestri sa štipendium neudeľuje.“

